1. *Мәҡәлдең дауамын яҙығыҙ: Белдең бер һүҙ,* ***әйттең биш һүҙ***
2. Телмәр эшмәкәрлегенең дүрт төрөн һанап китегеҙ? **Һөйләү, яҙыу, уҡыу, тыңлау.**
3. Аҫтына һыҙылған һүҙҙәр ниндәй ҡатламға инә?

*Ғилемлелек* ***– даръялыр,***

*Ҙур* ***рыялыҡ*** *булмаһа;*

*Аҡыллы әҙәм –* ***олуғтыр,***

*Асыуы артыҡ булмаһа. (Аҡмулла)* ***Иҫкергән һүҙҙәр,архаизмдар***

1. *Йөрәгем –* ***ҡәберлек минең:***

*Унда үткәндәр илай.*

*Йөрәгем –* ***сәңгелдәк минең:***

*Унда киләсәк даулай. (Р.Ғарипов)* Билдәләнгән һүҙҙәр шиғырҙа нимә булып килә? **Был антитеза алымы**

1. *Йырлай алмам һинең йәмдәреңде,*

*Йәшәй алмам йырһыҙ, моғайын.*

*Сағылыңда үҫкән сихри моңло*

*Бер ҡурайың ғына булайым.* (Р.Сафин) Ҡы лымдарҙы табып, затын билдәләгеҙ**. *Йырлай алмам, йәшәй алмам,* *булайым- барыһы ла* 1-се затта.**

1. Һөйләмдәге эйәреүсе киҫәктәр менән эйәртеүсе киҫәктәрҙең, шулай уҡ эйәрсән һөйләм менән баш һөйләмдең бәйләнешен белдереүсе ярҙамлыҡ һүҙҙәр нисек атала? **Теркәүестәр**
2. Тыныш билдәләрен ҡуйығыҙ, аңлатығыҙ: *Ғилем- ҡош,*

*аҡыл- ҡанат. Теркәүесһеҙ теҙмә ҡушма һөйләм ике ябай һөйләмдән тора(улар араһында* ***өтөр*** *ҡуйыла). Ике һөйләмдә лә эйә лә, хәбәр ҙә исемдән килә, шуға күрә* ***һыҙыҡ*** *ҡуйыла.*

1. *Болон сәскәләрен һыйпап үтәм,*

*Ҡапыл күрәм:алда балтырған.*

*Шул үләндең исемен әллә нимә*

*Йөрәгемә уйып ҡалдырған. (Р.Бикбаев)* алмаштарҙы табып төрөн билдәләгеҙ. **Шул**-күрһәтеү алмашы, **әллә нимә-**билдәһеҙлек алмашы

1. Шиғырҙа ни өсөн йәйәләр ҡулланылған, дөрөҫ яуап яҙырға.

*Ҡарайым, ситән артында*

*Ҡыҙ мине шәйләп тора.*

*(Бындағы ғәҙәт буйынса,*

*Көнбағыш сәйнәп тора)* (М. Кәрим). **Бында инеш һөйләм ҡулланылған, алдағы һөйләмде асыҡлай.**

1. ***Көнөн*** *яуа,* ***төнөн*** *яуа,*

*Аҙна яуа бер тоташтан,*

*Әйтерһең, күк ҡолаған да,*

***Һауа*** *менән* ***ер*** *тоташҡан* (М. Кәрим).

Аҫтына һыҙылған һүҙҙәр нисек атала? **Антонимдар**

1. *Муйыллыҡ. Эргәлә генә күҙ йәшеләй таҙа һыулы йылға. Бейек кенә ҡая. Һөҙәк яр.* Бирелгән һөйләмдәр составы буйынса ниндәй? **Бер составлы(атама) һөйләмдәр**
2. – Йә инде, Хөсәйен ағай өйҙә юҡ саҡта, **һыйыныр** мөйөш тапмай, бер яҡты ҡарашҡа, йылы һүҙгә зар-интизар булып, бәләкәй генә башын ҡайҙа тығырға белмәй йөрөгән ошо малайҙы йәлләп, эсем боша, йөрәгем **яна торғайны**, – ти был (Әнүр Вахитов). Һөйләмдәге аҫтына һыҙылған һүҙҙәр ниндәй һүҙ төркөмөнән килгән? **Һыйыныр- сифат ҡылым, яна торғайны- шаһитлы үткән заман ҡылымы**
3. Өмөтләнәм зәңгәр һауаларҙан,

Өмөтләнәм зәңгәр күктәрҙән,

Өмөтләнәм бөгөн аҙҙан ғына,

Өмөтләнәм һәр саҡ тын кистәрҙән,

Өмөтләнәм яҡты таңдарҙан,

Өмөтләнәм ғорур имәндәрҙән,

Өмөтләнәм нескә талдарҙан (И.Кинйәбулатов). сифаттарҙы табығыҙ, мәғәнәләрен аңлатығыҙ. **Зәңгәр-аяҙ күк, тын - тыныс кис, яҡты- яҡшы киләсәк таңдар, ғорур-бөйөк, көслө имәндәр, нескә-нәфис талдар**

1. Йомаҡтарҙың яуаптарын яҙығыҙ:

А)Өфөнөң уртаһында нимә тора?. **Ф хәрефе тора**

Б) Дәрес аҙағы ни менән бөтә? **С хәрефенә** **бөтә**

В) Йылғала өс өйрәк менән дүрт ҡаҙ йөҙөп йөрөй ине. Уларға биш тауыҡ һәм ике әтәс ҡушылды. Йылғала бөтәһе нисә ҡош йөҙә? 7 ҡош йөҙә инде, әтәс менән тауыҡ йөҙә белмәй бит.

15. ***Унлап, һигеҙләп*** һандарының төрөн билдәләгеҙ? **Сама һандары**

16. Биш ***баш*** умарта, ете ***дана*** китап. Билдәләнгән һүҙҙәр нисек атала? **Нумератив һандар**

17. ***Яңыса, һинеңсә, айыуҙай, йәйен*** һүҙҙәре ниндәй һүҙ төркөмгә ҡарай? **Былар рәүештәр.**

18. ***"Ҡурайҡайым еңел, көйө ауыр”*** тигәнде һеҙ нисек аңлайһығыҙ? **Ҡурайҙа уйнаған көйҙөң һағышлы, ҡайғы-хәсрәтле булыуын аңлата.**

19. *Төҙөлөшө һәм мәғәнәһе яғынан ойошҡан, нығынған, телмәрҙә әҙер килеш ҡулланыла торған хис-тойғо биҙәкле, образлы һүҙбәйләнештәр. Улар кәмендә ике һүҙҙән тора, бер төшөнсәне белдерә* **нимә тип атала? Фразеологик берәмектәр.**

20. *Айыу майы һөртөү* – мәғәнәһен аңлатығыҙ. **Урлау, һорамай алыу**

**Октябрьский ҡалаһы 22-се урта мәктәбенең**

**8-се А класы уҡыусыһы**

**Алчинова Эльза Владимировнаның олимпиада эше**

**Уҡытыусы Фәтхетдинова Әлмира Фәрүәз ҡыҙы**